Ehdotus: neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen N:o 2505/96 muuttamisesta /* KOM/2000/0122 lopull. */





Ehdotus: NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen N:o 2505/96 muuttamisesta (komission esittämä) PERUSTELUT 1. Neuvosto on avannut 17. joulukuuta 1999 annetulla asetuksella (EY) N:o 2745/99 ferrokromin osalta tullittoman autonomisen tariffikiintiön, jonka määrä on 1 035 000 tonnia. Kyseinen kiintiö kattaa ferrokromin tullitonta tarjontaa koskevan Euroopan jalostusteollisuuden kokonaistarpeen vuoden 2000 osalta. 2. Etelä-Afrikasta peräisin olevan ferrokromin osalta otettiin 17. joulukuuta 1999 annetulla neuvoston asetuksella (EY) N:o 2793/1999 lisäksi 1. tammikuuta 2000 alkaen käyttöön tulliton tariffikiintiö, jonka määrä on 515 000 tonnia ja jota sovelletaan Etelä-Afrikan tasavallan kanssa tehdyn sopimuksen voimaantulopäivästä alkaen. 3. Etelä-Afrikkaa koskevan tariffikiintiön käyttöönoton vuoksi on autonomisen kiintiön määrää vastaavasti vähennettävä, jotta kyseisen tuotteen yhteisön tuottajat välttyvät vahingollisilta vaikutuksilta ja Etelä-Afrikka saa kiintiöstä täyden hyödyn. Ehdotus: NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) Neuvosto on avannut tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta 17 päivänä joulukuuta 1999 annetulla asetuksella (EY) N:o 2745/99 [1] ferrokromin osalta tullittoman autonomisen tariffikiintiön, jonka määrä on 1 035 000 tonnia. Kyseinen kiintiö kattaa ferrokromin tullitonta tarjontaa koskevan Euroopan jalostusteollisuuden kokonaistarpeen vuoden 2000 osalta. [1] EYVL L 331, 23.12.1999, s. 17. (2) Tietyistä menettelyistä Euroopan yhteisön ja Etelä-Afrikan tasavallan kauppaa, kehitystä ja yhteistyötä koskevan sopimuksen soveltamiseksi 17 päivänä joulukuuta 1999 annetulla neuvoston asetuksella (EY) N:o 2793/1999 [2] otettiin Etelä-Afrikasta peräisin olevan ferrokromin osalta lisäksi 1 päivästä tammikuuta 2000 käyttöön tulliton tariffikiintiö, jonka määrä on 515 000 tonnia ja jota sovelletaan Etelä-Afrikan tasavallan kanssa tehdyn sopimuksen voimaantulopäivästä alkaen. [2] EYVL L 337, 30.12.1999, s. 29. (3) Etelä-Afrikkaa koskevan tariffikiintiön käyttöönoton vuoksi on autonomisen kiintiön määrää vastaavasti vähennettävä, jotta kyseisen tuotteen yhteisön tuottajat välttyvät vahingollisilta vaikutuksilta ja Etelä-Afrikka saa kiintiöstä täyden hyödyn, ON ANTANUT TÄMÄN ASETUKSEN: 1 artikla Muutetaan tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 liitettä I seuraavasti: - tariffikiintiön, jonka järjestysnumero on 09.2711, kiintiömääräksi tulee 520 000 t. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>